***Demonstration:***

**Bevar de Almene Boliger**

**– afskaf ghettolovene**

***Lørdag den 28. september kl. 13-15***

***Rådhuspladsen, Århus***

Der vil være taler og musik.

Program og detaljer opdateres løbende, se:

<https://www.facebook.com/events/1837274486326201/>.

***Vi siger:***

– Nej til nedrivning af gode boliger

– Nej til tvangsflytninger

– Nej til social og etnisk sortering

– Nej til salg og privatisering

– Nej til CO2-belastende løsninger

**For retten til en bolig vi kan betale**

***Arr.: Almen modstand – Århus***

**Nej til nedrivning af gode boliger**

Nedrivning mod ’parallelsamfund’ er angreb på ret til forskellighed og undergraver det danske samfunds mangfoldighed.

Arbejde for at bo og leve blandet kræver ikke nedrivning. Veldokumenterede erfaringer peger på værktøjskasse med 11 andre muligheder.

Riv ikke ned i unikke boligpolitiske og boligsociale velfærdsprojekter, som skaber resultater.

**Nej til tvangsflytninger**

Tvangsflytninger er udtryk for manglende respekt for almene boliger som hus og hjem.

Tvangsflytninger ’bekræfter’ og fastholder stigmatiserende fordomme om boligområder.

Ikke alle har resurser til at undgå tvangsflytning ved at flytte som handling på egen hånd.

**Nej til social og etnisk sortering**

Udsæt ikke almene beboere og deres hus og hjem for en behandling, som er utænkelig over for andre.

Vis almene boligområder respekt for deres identitet uden sociale og etniske fordomme.

Ja til at møde også almene boligafdelinger og deres beboere med demokratisk samarbejde.

**Nej til CO2-belastende nedrivninger**

Skån klimaet for bolignedrivninger og genopbygninger med negativ CO2-effekt af op til mere end 40 års varighed eller på 300 % i forhold til boligernes almindelige vedligehold og renovering.

Belast ikke Landsbyggefonden med udgifter til nedrivningsprojekter, som kunne være anvendt til fornyelse og renovering med klimapolitisk sigte.

Gør ikke klimaprojekters udbredelse i almene boligområder afhængige af anden ejendomsret og individuelle prioriteringer.

**Nej til salg og privatisering**

Vis respekt for almene boligers lighed, fællesskab og solidaritet uden at påtvinge dem naboskaber med statusmarkering, maksimal privatsfære og gevinstmaksimering af boligen.

Undergrav ikke igangsat - og ny - udvikling af muligheder for at leve blandet med åbne udeområder og af mødesteder på tværs af naboområder med forskellige boligformer.

Bevar, styrk og udbyg almene boliger til sikring af dansk velfærd og samfundsøkonomisk stabilitet.